Hrana (album)

Hrana je prvý štúdiový album slovenského speváka a skladateľa Marka Brezovského a jeho spoluinterpreta Oskara Rózsu z roku 1999. Ide o kompiláciu pôvodných skladieb, ktoré Brezovský nahral so skupinou Art M Trio, a skladieb, ktoré niekoľko rokov po jeho smrti s pomocou mnohých inštrumentalistov produkčne dokončil jeho blízky priateľ a spoluhráč Oskar Rózsa. Časť nahrávok nanovo prearanžoval, iné zrekonštruoval so zachovaním autenticity Brezovského muzikality. Niektoré z textov napísala pop rocková speváčka a prekladateľka Mirka Brezovská, Markova sestra.

Skladby z albumu Hrana boli po prvýkrát koncepčne predvedené naživo až v roku 2010 na festivale Viva Musica! v Bratislave a následne počas krátkeho turné Oskara Rózsu a jeho sprievodnej skupiny po šiestich slovenských mestách v roku 2011.Pravda.sk: Oskar Rózsa predstaví na turné reedíciu albumu Hrana Medzi členmi skupiny bolo niekoľko hudobníkov, ktorí sa podieľali na nahrávaní pôvodného albumu. Na pódiu bol počas vystúpení aj výtvarník Marek Ormandík, autor obalu Hrany, ktorý v priamej inšpirácii Brezovského hudbou maľoval vždy nový veľkoformátový obraz, napokon zatretý čiernou farbou.Pravda.sk: Rózsa oprášil Hranu, Ormandík ju namaľuje Táto koncepcia bola využitá aj pri neskorších koncertoch tohto projektu.

Z archívu Slovenského rozhlasu sa podarilo získať štyri skladby („Chcem byť sám“, „Llano Estacado“, „Všetko je inak“, „Holičova výpoveď“), ktoré v rokoch 1991 až 1992 nahral a naspieval ešte sám Brezovský s basovým gitaristom Marekom Minárikom a bubeníkom Michalom Kresťankom v rámci skupiny Art M Trio. Tieto piesne boli zaradené na album bez dodatočných hudobných úprav. Album sa dočkal dvoch reedícií – v rokoch 2011 a 2015 –, ktoré obsahujú osobitný bonusový materiál.

„Nájsť zmysel svojej cesty je pre každého z nás ťažké. Koľko ľudí žije na zejto zemi bez toho, aby na to prišli? Celý život prekračujú z nohy na nohu a myslia si, že to je to pravé. Určite to súvisí so schopnosťou objaviť poslanie, ktoré máme vo svojom živote. Myslím si, že sa nemýlim, keď poviem, že Marek Brezovský o svojom poslaní vedel už od prvého kontaktu s klavírom. Hudba sa mu stala všetkým a on jej aj všetko obetoval. Lenže génius v tele je len polovicou víťazstva. Tou druhou je schopnosť prekročiť absurditu reality, s ktorou sme každý deň konfrontovaní a ktorá je najväčšou prekážkou na ceste stať sa Človekom. Dúfam, že som pre túto ideu dokázal svojou vierou v Marekovu hudbu aspoň to, že sa zvláštne posolstvo skryté v notách a textoch na tejto platni odhalí v plnej sile, ako by si to bol prial môj priateľ.“

/Oskar Rózsa v doslove bukletu pôvodnej edície albumu Hrana/

 Zoznam skladieb 
 „Keď kvety stromom odpadnú“ – 7:07
 „Hračičkár“ – 3:44
 „Niekde zvoní hrana“ – 8:01
 „Košulenka“ – 3:32
 „Chcem byť sám“ – 6:53
 „More a ty“ – 4:06
 „Cigánska“ – 2:52
 „Llano Estacado“ – 4:54
 „68“ – 4:28
 „Všetko je inak“ – 4:00
 „Holičova výpoveď“ – 8:48
 „Láska“ – 3:29
 „Nechcem byť ako ostatní“ – 2:26
 „Medzi nebom a...“ – 3:59

 Skladby č. 6, 8, 9, 11, 14 sú inštrumentálne kompozície
 Skladba „Holičova výpoveď“ je v buklete albumu uvedená iba ako „Holič“
 Pôvodné vydanie albumu z roku 1999 vyšlo iba na CD v náklade 1000 kusov

 Autorstvo 
Hudba: 
 Marek Brezovský (1 – 14)
Texty: 
 Marek Brezovský (2, 4, 7, 12, 13)
 Mirka Brezovská (3, 5, 10)
 Andrej Štermenský (1)

 Zostava 
 Marek Brezovský – spev (5, 8, 10, 11), klávesový nástroj
 Oskar Rózsa – spev (1 – 4, 7, 12, 13), basová gitara, klávesový nástroj, bicí nástroj, perkusia, gitara, vibrant, samplovanie
 Andrej Šeban – gitara
 Juraj Tatár – klávesový nástroj
 Marcel Buntaj – bicí nástroj
 Roman Andor – gitara, sprievodné vokály
 Martin Valihora – bicí nástroj, tamburína, šejker
 Juraj Bartoš – trúbka
 Marek Minárik – basová gitara
 Peter Šesták – viola
 Michal Kresťanko – bicí nástroj
 Igor Sabo – bicí nástroj, perkusia
 Erich Boboš Procházka – fúkacia harmonika

 Výroba 
 Nahrávka: štúdio Bonton, Bratislava (december 1997) / Slovenský rozhlas, Bratislava (apríl 1991, marec 1992, august 1998) 
 Produkcia: Oskar Rózsa, Andrej Šeban, Marek Brezovský
 Zvuková réžia: Andrej Sloboda, Ľuboš Války, Otto Nopp
 Mixáž: Andrej Sloboda, Oskar Rózsa, Ľuboš Války, Otto Nopp, Marek Brezovský
 Mastering: Ján Došek, Ivan Jombík, štúdio Ivory
 Návrh obalu a dizajn: Marek Ormandík, Silberman
 Fotografie: Martin Singer, Oliver Sadovský
 Vydavateľstvo: Art Music / Slovenský rozhlas
 Katalógové číslo: AW00012331

 Zaujímavosť 
 Skladba „Láska“ je v buklete albumu venovaná Karolovi Duchoňovi.
 Na kompaktnom disku albumu je uvedené „Recorded in location of Pressburg“, čo je nemecký názvoslovný archaizmus pre Bratislavu, a „Made in Czechoslovakia“, čo je referencia na vtedy už neexistujúci štátny útvar Česko-Slovensko.

 Reedícia z roku 2011 
 „Keď kvety stromom odpadnú“ – 7:07
 „Hračičkár“ – 3:44
 „Niekde zvoní hrana“ – 8:01
 „Košulenka“ – 3:32
 „Chcem byť sám“ – 6:53
 „More a ty“ – 4:06
 „Cigánska“ – 2:52
 „Llano Estacado“ – 4:54
 „68“ – 4:28
 „Všetko je inak“ – 4:00
 „Holičova výpoveď“ – 8:48
 „Láska“ – 3:29
 „Nechcem byť ako ostatní“ – 2:26
 „Medzi nebom a...“ – 3:59
 „Vietor“ – 3:13
 „Čertovská“ – 4:07

 Skladby č. 15, 16 sú bonusové štúdiové skladby
 Skladby č. 6, 8, 9, 11, 14, 16 sú inštrumentálne kompozície
 Buklet neobsahuje žiadne informácie o autorstve, zostave ani výrobe albumu okrem (*)
 Obal aj buklet majú zmenenú grafickú podobu
 Reedícia albumu z roku 2011 vyšla iba na CD v náklade 1000 kusov

Autorstvo
 Hudba: Marek Brezovský (1 – 16)
 Texty: Marek Brezovský (2, 4, 7, 12, 13, 15), Mirka Brezovská (3, 5, 10), Andrej Štermenský (1)

Výroba
 Návrh obalu a dizajn: Marek Ormandík*
 Vydavateľstvo: Viva Musica! Agency*
 Katalógové číslo: R930006-2-331*

 Reedícia z roku 2015 
 „Holičova výpoveď“ 	
 „Llano Estacado“ 	
 „Všetko je inak“ 	
 „More a ty“ 	
 „Keď kvety stromom odpadnú“ 	
 „Hračičkár“ 	
 „68“ 	
 „Medzi nebom a...“ 	
 „Vietor“ 	
 „Čertovská“ 	
 „Anjel“ 	
 „Cigánska“	
 „Košulenka“	
 „Chcem byť sám“ 	
 „Dievča z Nitry“ 	
 „Niekde zvoní hrana“

 Skladby č. 1 – 4, 14 sú originálne štúdiové nahrávky, Slovenský rozhlas, Bratislava (1991 – 1992)
 Skladby č. 5 – 8 sú štúdiové nahrávky, Bonton, Bratislava (1997 – 1998)
 Skladby č. 9 – 13 sú koncertné nahrávky, Majestic Music Club, Bratislava (2011)
 Skladba č. 15 je koncertná nahrávka, Dom kultúry Dúbravka, Bratislava (1991)
 Skladba č. 16 je koncertná nahrávka, Kamel klub, Bratislava (1993)
 Skladby č. 1, 2, 4, 7, 8, 10, 15 sú inštrumentálne kompozície
 Skladba č. 7 je tu uvedená ako „6/8“
 Obal aj buklet majú zmenenú grafickú podobu (aj voči reedícii albumu z roku 2011)
 Na obale albumu nie sú uvedené mená interpretov, iba samotný titul
 Reedícia albumu z roku 2015 vyšla iba ako vinylová dvojplatňa v náklade 500 kusov

Autorstvo
 Hudba: Marek Brezovský (1 – 16)
 Texty: Marek Brezovský (6, 9, 12, 13), Mirka Brezovská (3, 11, 14, 16), Andrej Štermenský (5)

Výroba
 Návrh obalu a dizajn: Marek Ormandík
 Vydavateľstvo: Projekt Hrana / Too_LUCKY*BASS_tardZ
 Katalógové číslo: 2636-001-1 (iba dotlač z roku 2016)

 Referencie 

 Externé odkazy 
 Obal 
 Skladba Všetko je inak – zvuková ukážka

Kategória:Albumy Marka Brezovského
Kategória:Albumy Oskara Rózsu
Kategória:Hudobné albumy z 1999